CELEX: 32013D0506
Language: lt
Date: 2013-10-01 00:00:00
Title: 2013/506/ES: 2013 m. spalio 1 d. Komisijos įgyvendinimo sprendimas dėl 2013 m. Europos Sąjungos finansinio įnašo į 9 valstybių narių (Belgijos, Estijos, Airijos, Graikijos, Prancūzijos, Kipro, Nyderlandų, Lenkijos ir Portugalijos) žuvininkystės sektoriaus duomenų rinkimo, tvarkymo ir naudojimo nacionalines programas (pranešta dokumentu Nr. C(2013) 6255)

17.10.2013   
            
            
               LT
            
            
               Europos Sąjungos oficialusis leidinys
            
            
               L 276/5
            
         KOMISIJOS ĮGYVENDINIMO SPRENDIMAS
   2013 m. spalio 1 d.
   dėl 2013 m. Europos Sąjungos finansinio įnašo į 9 valstybių narių (Belgijos, Estijos, Airijos, Graikijos, Prancūzijos, Kipro, Nyderlandų, Lenkijos ir Portugalijos) žuvininkystės sektoriaus duomenų rinkimo, tvarkymo ir naudojimo nacionalines programas
   (pranešta dokumentu Nr. C(2013) 6255)
   (Tekstas autentiškas tik prancūzų, estų, anglų, graikų, olandų, lenkų ir portugalų kalbomis)
   (2013/506/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 22 d. Tarybos reglamentą (EB) Nr. 861/2006, nustatantį Bendrijos finansines priemones, skirtas bendrai žuvininkystės politikai ir jūrų teisei įgyvendinti (1), ypač į jo 24 straipsnio 1 dalį,
   kadangi:
   
               (1)
            
            
               Reglamente (EB) Nr. 861/2006 nustatytos sąlygos, pagal kurias valstybės narės gali gauti Europos Sąjungos įnašą nacionalinių duomenų rinkimo ir tvarkymo programų išlaidoms kompensuoti;
            
         
               (2)
            
            
               tos programos turi būti parengtos remiantis 2008 m. vasario 25 d. Tarybos reglamentu (EB) Nr. 199/2008 dėl Bendrijos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo (2) ir Komisijos reglamentu (EB) Nr. 665/2008 (3);
            
         
               (3)
            
            
               Bulgarija, Danija, Vokietija, Italija, Latvija, Lietuva, Malta, Rumunija, Slovėnija, Suomija ir Švedija nepadarė su 2013 metais susijusių pakeitimų 2011–2013 m. nacionalinėse programose. Komisija nustatys šioms nacionalinėms programoms 2013 m. skirtiną įnašą Komisijos įgyvendinimo sprendimu, kuris dabar priimamas;
            
         
               (4)
            
            
               Belgija, Estija, Airija, Graikija, Prancūzija, Kipras, Nyderlandai, Lenkija ir Portugalija pateikė 2011–2013 m. žuvininkystės sektoriaus duomenų rinkimo, tvarkymo ir naudojimo nacionalines programas, kaip numatyta Reglamento (EB) Nr. 199/2008 4 straipsnio 4 ir 5 dalyse. Tos programos buvo patvirtintos 2011 m. vadovaujantis Reglamento (EB) Nr. 199/2008 6 straipsnio 3 dalimi;
            
         
               (5)
            
            
               pagal Reglamento (EB) Nr. 199/2008 5 straipsnio 2 dalį Airija pateikė su 2013 m. susijusius savo nacionalinės programos pakeitimus. Šiuos pakeitimus Komisija priėmė 2013 m. pagal Reglamento (EB) Nr. 199/2008 6 straipsnio 3 dalį;
            
         
               (6)
            
            
               tos valstybės narės pagal 2008 m. lapkričio 3 d. Komisijos reglamento (EB) Nr. 1078/2008, kuriuo nustatomos išsamios Tarybos reglamento (EB) Nr. 861/2006 įgyvendinimo taisyklės dėl valstybių narių išlaidų, patirtų renkant ir tvarkant pagrindinius žuvininkystės duomenis (4), 2 straipsnio 2 dalį taip pat pateikė 2013 m. metines biudžeto prognozes. Kaip nustatyta Reglamento (EB) Nr. 1078/2008 4 straipsnyje, Komisija įvertino valstybių narių metines biudžeto prognozes, atsižvelgdama į patvirtintas nacionalines programas;
            
         
               (7)
            
            
               Reglamento (EB) Nr. 1078/2008 5 straipsnyje nustatyta, kad Komisija turi patvirtinti metinę biudžeto prognozę ir priimti sprendimą dėl metinio Sąjungos finansinio įnašo į kiekvieną nacionalinę programą Reglamento (EB) Nr. 861/2006 24 straipsnyje nustatyta tvarka ir remdamasi metinių biudžeto prognozių vertinimo rezultatais, kaip nurodyta Reglamento (EB) Nr. 1078/2008 4 straipsnyje;
            
         
               (8)
            
            
               Reglamento (EB) Nr. 861/2006 24 straipsnio 3 dalies b punkte numatyta, kad Komisijos sprendimu turi būti nustatyta finansinio įnašo norma. To reglamento 16 straipsnyje nustatoma, kad Sąjungos finansinės priemonės pagrindinių duomenų rinkimo srityje neturi viršyti 50 % valstybių narių išlaidų, patirtų vykdant žuvininkystės sektoriaus duomenų rinkimo, tvarkymo ir naudojimo programą;
            
         
               (9)
            
            
               šis sprendimas yra finansavimo sprendimas, kaip apibrėžta 2012 m. spalio 25 d. Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių (5) 84 straipsnio 2 dalyje;
            
         
               (10)
            
            
               šiame sprendime numatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Didžiausios bendros Sąjungos finansinio įnašo sumos, skirtinos kiekvienai valstybei narei 2013 m. už žuvininkystės sektoriaus duomenų rinkimą, tvarkymą ir naudojimą, ir Sąjungos finansinio įnašo norma yra nustatytos priede.
   2 straipsnis
   Šis sprendimas skirtas Belgijos Karalystei, Estijos Respublikai, Airijai, Graikijos Respublikai, Prancūzijos Respublikai, Kipro Respublikai, Nyderlandų Karalystei, Lenkijos Respublikai ir Portugalijos Respublikai.
   
      Priimta Briuselyje 2013 m. spalio 1 d.
      
         
            Komisijos vardu
         
         Maria DAMANAKI
         
            Komisijos narė
         
      
   
   
      (1)  OL L 160, 2006 6 14, p. 1.
   
      (2)  OL L 60, 2008 3 5, p. 1.
   
      (3)  OL L 186, 2008 7 15, p. 3.
   
      (4)  OL L 295, 2008 11 4, p. 24.
   
      (5)  OL L 298, 2012 10 26, p. 1.
   
      PRIEDAS
      
         2011–2013 M. NACIONALINĖS PROGRAMOS
      
      
         TINKAMOS FINANSUOTI IŠLAIDOS IR DIDŽIAUSIAS SĄJUNGOS ĮNAŠAS 2013 M.
      
      
                  (EUR)
               
            
                  Valstybė narė
               
               
                  Tinkamos finansuoti išlaidos
               
               
                  Didžiausias Sąjungos įnašas
                  (50 % norma)
               
            
                  Belgija
               
               
                  1 908 116,52
               
               
                  954 058,26
               
            
                  Estija
               
               
                  419 817,33
               
               
                  209 908,67
               
            
                  Airija
               
               
                  6 789 727,28
               
               
                  3 394 863,64
               
            
                  Graikija
               
               
                  3 746 777,00
               
               
                  1 873 388,50
               
            
                  Prancūzija
               
               
                  13 156 764,55
               
               
                  6 578 382,28
               
            
                  Kipras
               
               
                  210 953,08
               
               
                  105 476,54
               
            
                  Nyderlandai
               
               
                  5 068 872,00
               
               
                  2 534 436,00
               
            
                  Lenkija
               
               
                  835 480,23
               
               
                  417 740,11
               
            
                  Portugalija
               
               
                  2 847 270,00
               
               
                  1 423 635,00
               
            
                  Iš viso
               
               
                  34 983 777,99
               
               
                  17 491 888,99